Biologinen antropologia

Biologinen antropologia eli fyysinen antropologia on luonnontiede, joka tutkii ihmisen evoluutiota ja ihmisten, muiden kädellisten (apinat) sekä sukupuuttoon kuolleiden ihmislajien biologisia ja käytöksellisiä eroavaisuuksia ja niiden syitä. Biologisen antropologian piiriin kuuluu myös ihmisen ekologian tutkimus sekä esimerkiksi kulttuurin ja geenien rinnakkaisevoluution tutkimus. Ihmisyhteisöjen perintötekijöitä tutkitaan muun muassa veri-, hius- ja luunaytteitä analysoimalla.

Biologisen antropologian piiriin kuuluvia suppeampia tieteenaloja ovat muun muassa fossiileita tutkiva paleoantropologia, DNA-tutkimusta hyödyntävä molekyyliantropologia, ihmisten mittasuhteita ja koostumusta analysoiva antropometria sekä kädellisiä tutkiva primatologia.

Lähteet

Aiheesta muualla

 The Internet Journal of Biological Anthropology 
 American Association of Physical Anthropologists

Antropologia
Ihmisen evoluutio